ያለ ኢትዮጵያዉያን ሙስሊሞች «የድምጻችን ይሰማ» ትግል ዶክተር አቢይ ያሉበት ደረጃ ላይ አልደረሱም።ያለ ሰማያዊና አንድነት ፓርቲ የዉስጥና የጎዳና ላይ ሰላማዊ ትግል ዛሬ ዶክተር አቢይን ባላወቅን ነበር። በጎንደርና በጎጃም ያሉ ኢትዮጵያዉያን ለመሰዋእትነት ተዘጋጅተው አደባባይ ባይወጡና በስርዓቱ ላይ ባያምጹ ኖሮ ዶክተር አቢይ ጠቅላይ ሚኒስቴር መሆን ባልቻሉ ነበር።አገር አንቀጥቅጥና ህወሃትን የሚነቀንቅ የቄሮ ትግል ባይኖር ኖሮ ዶክተር አቢይ ወደ አራት ኪሎ ባላቀኑ ነበር። ህወሃት መራሹን መንግስት በጦር እንጥላለን ብለው ጫካ የገቡ ኢትዮጵያዉያን መኖራቸው ለዶከተር አብይ መከሰት ምክንያት አልሆነም ማለት አይቻልም።
